Diari Oficial de la Generalitat Valenciana


Sumari del DOGV 9850, del 16-05-2024 (2024/4210)

RESOLUCIÓ de 2 de maig de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió paritària del Conveni col·lectiu de l'empresa Fontestad Citrus, SL, per a l'adequació de les taules salarials al salari mínim interprofessional de 2024
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4210


Data del document
:   02-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 2 de maig de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió paritària del Conveni col·lectiu de l'empresa Fontestad Citrus, SL, per a l'adequació de les taules salarials al salari mínim interprofessional de 2024 [2024/4210]  
Vist el text de l'acta de la comissió paritària del Conveni col·lectiu de l'empresa Fontestad Citrus, SL, per a l'adequació de les taules salarials al salari mínim interprofessional de 2024, subscrita, d'una part, per l'empresa Fontestad Citrus, SL i, d'una altra, per la part social, i de conformitat amb el que es disposa en l'article 2.1.c) del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l'acta que arreplega els acords aconseguits.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 2 de maig de 2024.- La cap del Servei de Relacions Laborals i Gestió de Programes: Aurora Valero Alcaraz.  
  
  
  
  
ACTA DE LA COMISSIÓ PARITÀRIA DEL CONVENI COL·LECTIU DE L'EMPRESA FONTESTAD CITRUS, SL  
  
TAULES SALARIALS PER A L'ADEQUACIÓ AL SALARI MÍNIM INTERPROFESSIONAL DE 2024  
  
A Museros, a les 11 hores del dia 27 de març de 2024, es reunix degudament convocada la comissió paritària d'interpretació i aplicació del Conveni col·lectiu de l'empresa FONTESTAD CITRUS, SL, composta per:  
Per part de Fontestad assistixen:  
- Vicente José Izquierdo Sanz  
- Vicente Subies Ribera  
- Juan Bautista Eixarch Castillo  
- Carlos Piquer Tamarit  
- Clara Molina Pérez (assessora externa)  
Per la part social assistixen:  
- Pilar Hernandis Sancho  
- Amparo Ros Verdeguer  
- Daniel Eres Cubero  
- Josefa Serrano Jiménez  
- Delia García Pasamar (assessora externa)  
Tots ells amb la representació suficientment acreditada a l'efecte de l'àmbit d'afectació de la present acta, per la qual cosa es reconeixen mútuament capacitat i legitimació suficient per a constituir la present comissió paritària,  
  
  
MANIFESTEN  
Primer. Es reunix la comissió paritària del conveni col·lectiu de Fontestad per a l'actualització de les seues condicions econòmiques, d'acord amb el salari mínim interprofessional per a l'any 2024.  
  
Segon. El passat 7 de febrer de 2024 es va publicar en el BOE el Reial decret 145/2024, de 6 de febrer, pel qual es fixa el salari mínim interprofessional per a 2024.  
  
Tercer. El passat 5 de març de 2024 es va aconseguir un acord en el si de la comissió paritària del Conveni col·lectiu de manipulació i envasament de cítrics, fruites i hortalisses per a la Comunitat Valenciana, per a adaptar les condicions econòmiques d'este conveni a l'SMI de 2024. En l'esmentat acord s'establia:  
- Modificar el salari hora professional (SHP) de totes les especialitats l'import del qual havia quedat per davall del nou SMI, de manera que este passa a ser el nou SHP amb efectes des de l'1 de gener de 2024.  
- Incrementar el preu de les hores estructurals i de les hores extraordinàries de les especialitats l'hora ordinària de les quals havia sigut modificada per raó del que s'ha exposat anteriorment, amb la finalitat de mantindre el diferencial del +10 % i +25 % respecte al salari hora professional. Això amb efectes des de l'1 de març de 2024.  
  
Quart. Per tot això, i vist que en el conveni col·lectiu de Fontestad l'actualització de l'SMI per a 2024 únicament afecta les categories de persona seleccionadora envasadora i persona apiladora/conductora de transpalets, s'aprova l'actualització de les taules salarials del conveni col·lectiu de l'empresa seguint les pautes establides en l'actualització salarial establida en el Conveni col·lectiu de manipulació i envasament de cítrics, fruites i hortalisses per a la Comunitat Valenciana. Per tant:  
  
- Es modifica el salari hora professional (SHP) de les categories de persona seleccionadora envasadora i persona apiladora/conductora de transpalets l'import del qual havia quedat per davall del nou SMI, de manera que este passa a ser el nou SHP vigent des de l'1 de gener de 2024.  
- S'incrementa el preu de les hores extraordinàries i de les hores extraordinàries de dissabtes de vesprada, diumenges i festius amb efectes des de l'1 de març de 2024, el qual queda fixat segons el que s'establix en les taules salarials annexes.  
  
Quint. Es faculta Carlos Piquer Tamarit per a depositar la present acta, així com els seus annexos, a l'efecte que siga publicada i altres efectes legals oportuns.  
  
I sense més temes a tractar s'alça la sessió a les 12.00 hores.  
  
  
Per la part social Per Fontestad Citrus, SL  
Firmat: Amparo Ros Verdeguer Firmat: Vicente José Izquierdo Sanz  
Firmat: Josefa Serrano Jiménez Firmat: Vicente Subies Ribera  
Firmat: Daniel Eres Cubero Firmat: Bautista Eixarch Castillo  
Firmat: Pilar Hernándis Sancho Firmat: Carlos Piquer Tamarit  
Firmat: Delia García Pasamar Firmat: Clara Molina Pérez